
FØRSTE  AKT 


I  Udkanten  af  Rom.  En  Villahave  ned  ad  en  Skrænt.  Over  den 
lave  hvide  Mur,  der  bærer  et  tæt  Hæng  af  Slyngroser,  Udsigt 
til  Via  Appia,  som  med  sine  Monumenter,  Pinjer  og  Cypresser 
løber  langt  ud  i  Kampagnen.  Gennem  Gitterporten  ses  en  Venus- 
Statue  ved  Vejen. 

UNGE   PIGER 

nærmer  sig  fra  Kampagnen. 

Ind  mod  Rom,  det  stolte  Rom, 
alle  Veje  haster. 
Kilder,  som  fra  Bjerge  kom, 
i  dets  Favn  sig  kaster. 

Ad  den  lange  Akvadukt 
høres  Vandet  rinde. 
Ved  dens  Fod  vi  Blomster  plukt 
har  til  vor  Veninde. 

Vidt  Kampagnens  grønne  Jord 
Valmukroner  pletter: 
Venus'  purpurrøde  Spor 
til  en  Krans  vi  fletter. 

Fra  Vejen  træder  de  ind  i   Haven. 

Hil  Veninde,  tag  din  Krans 

frisk  af  vore  Hænder! 

Snart  for  Lykken  —  din  og  hans  — 

Brudeblus  vi  tænder. 

Felicitas 

i   Husets  Dør. 

Pulcheria,  skynd  dig! 
Pulcheria,  Veninderne  er  her: 
de  valmustrør  din  Bryllupsvej. 

Pulcheria 

kommer. 

Ak,  kære  Moder. 

Hvad  skal  den  røde  Blomsterregn 

til  mig,  der  under  Korsets  Tegn 

skal  vies  til  min  Broder 

i  Kristo  —  uden  Sang  og  Dans  — 

thi  husk,  den  Krone,  som  blev  hans, 

var  kun  den  skarpe  Tornekrans, 

der  skar  saa  dybe  Rande, 

og  Blomsterne  var  Blodet  kun, 

som  fremsprang  af  hans  Pande. 

De  unge  Piger 
Hil  Veninde,  tag  din  Krans 
frisk  af  vore  Hænder! 

Snart  for  Lykken         din  og  hans  — 
Brudeblus  vi  tænder. 

PULCHERIA 

};aar  ned  til  dem. 

Hvad  skal  jeg  med  den  røde  Krans? 

Jeg  dyrker  ikke  Venus  mer, 

jeg  knæler  ej  for  hende  — 

det  Tegn,  I  paa  min  Tærskel  ser, 

er  hendes  Arvefjende. 

Pigerne 
Ej  dit  Haar  er  sat  i   Flet 
—  hvor  er  Frueklædet? 
Hvor  har  du  dit  røde  Net? 
Tag  vor  Krans  i  Stedet! 

PULCHERIA 

Veninder,  Kære,  vredes  ej! 

Felicitas 
Brudt  er  de  gamle  Skikkes  Magt: 
hun  staar  ej  Brud  i  hedensk  Dragt. 
Nej!  Nej! 

PULCHERIA 

Jeg  kender  ene  Korsets  Vej 
og  vil  ej  Venus  søge. 

Den  Krans,  I  plukket  har  til  mig, 
giv  den  til  Elskovs  Skøge! 

Pigerne 
Vogt  dig  for  Spot! 
Venus  vil  sig  hævne. 

PULCHERIA 

Hun  er  et  Afgudsbilled  blot, 
hvis  Sten  har  slaaet  Revne. 
Ved  Alfarvej  hun  nøgen  staar 
som  den,  der  har  sin  Gunst  tilfals. 

Pigerne 
Ve!  din  Spot  dig  ilde  spaar. 

PULCHERIA 

Hæng  Kransen  kun  om  hendes  Hals! 

Pigerne  viger  forfærdede  til  Side,  da  hun  tager  Kransen  af  deres 
Hænder  og  gaar  ud  og  hænger  den  paa  Venus-Statuen. 

PULCHERIA 

At  tjene  Jesus  er  mit  Hverv. 

Pigerne 
Ve!  det  varsler  dit  Fordærv. 

Felicitas 

tager  hende  om  Hovedet. 

Mit  kære  Barn,  dit  Sind  er  tungt, 
og  dog  er  det  din  Bryllupsdag. 
Bær  ej  til  døde  Guder  Nag, 
fordi  du  selv  den  Sande  fandt. 
Hvad  hjælper  det,  du  Frelsen  vandt, 
hvis  ej  dit  Blod  tør  rulle  ungt? 

PULCHERIA 

Ak,  Livet  tykkes  mig  saa  tungt. 

Pigerne 
Har  Venus  rynket  sine  Bryn? 
Og  truer  Himlen  med  sit  Lyn? 
Gudinden  Varslet  vende! 
Det  rasler  stygt  i  Pinjens  Løv 
—  hvem  kommer  hist  i  Vejens  Støv, 
mørk,  næppe  til  at  kende? 
Se  Carus,  bøjet  og  forsagt 
og  heller  ej  i  Bryllupsdragt! 
Hvad  er  der  sket?  Hvad  er  der  hændt? 

Lucius  Carus 

kommer. 

Her  bli'r  ej  Bryllupsfaklen  tændt  — 
gaar  hjem,  I  gode  Piger. 

De  Kristne 

løber  til  ude  fra  Vejen. 

Hvad  er  der  sket?  Hvad  er  der  hændt' 

Pigerne 
Nu  Faklen  er  mod  Jorden  vendt! 
Ulykkens  Stormflod  stiger. 
Selv  her  er  onde  Varsler  hændt. 

Carus 
Gaar  hjem,  I  gode  Piger, 
før  tungere  skal  hænde. 

Pigerne 
Har  Tiden  mørke  Tegn  os  sendt. 
Guderne  Varslet  vende! 

De  gaar. 

Felicitas 
Sig,  Carus,  bringer  du  onde  Bud? 

Carus 

nikker. 

Jages  skal  atter  den  sande  Gud. 
Fjenderne  vil  ham  paany  korsfæste. 
Paa  Forum  holdt  Ilbud  paa  dam- 
pende Heste, 
Herolder  basunede  Cæsars  Edikt: 
Vantro  er  atter  i  Riget  Pligt. 

De  Kristne  har  deres  Gud  forbrudt! 
Juppiters  Lyn  mod  hans  Kors  er  skudt. 

De  Kristne 
Forfærdelse!  Ve  os!  Ve! 

Carus 
Af  vore  Kirker  ej  Sten  paa  Sten 
skal  lades  tilbage. 
Afsværge  skal  vi  alle  som  en 
og  Bekenderne  drage 
i  Kamp  mod  Cirkus'  brølende  Dyr. 
Alt  er  fortabt,  og  alle  maa  fly. 

De  Kristne 
Alt  er  fortabt,  og  alle  maa  fly 
bort  fra  den  rasende  Hedningeby. 
Ve  os!  Ve! 

Forfølgerne  rejser  sig  værre  end  sidst. 
Ve  os!  Cæsar  er  Antikrist! 

De  flyr  i  Ophidselse. 

Felicitas 
Saa  er  her  ikke  et  Nu  at  spilde: 
Skynd  jer  til  Altret,  inden  det  falder. 

Carus 
For  silde,  min  Moder,  for  silde! 
Ilden  raser  i  Gudshusets  Haller. 

Hilarius  frelste  af  Luerne  knap 
de  hellige  Kar  og  fra  Fjenderne  slap. 
Nu  maa  vi  atter  dølge  dem  dybt 
i  Gravenes  Krypt. 

Felicitas 
Afsted!  saa  følger  vi  ham. 
Hyrden  skal  samle  de  splittede  Lam. 
Er  du  rede,  mit  Barn? 

PULCHERIA 

Ja,  jeg  er  rede,  min  Moder. 
Blodvidnerne  venter. 
Døden  for  mig  og  min  Broder 
er  Bryllupslykken,  vi  henter. 

Felicitas 
Døden  giver  en  letkøbt  Ro: 
viis,  Du  kan  leve  for  din  Tro! 
Leve  og  lide,  som  Frelseren  led! 
Carus,  sig,  hvad  Raad  du  véd. 

Carus. 
Blandt  CalHstus'  Matyrgrave 
finder  vi  vort  sidste  Ly. 
Dér  Hilarius  skal  vi'  os, 
førend  bort  herfra  vi  fly. 

PULCHERIA 

korser  Hænderne  over  sit  Bryst. 

Se,  jeg  er  rede! 

Bruden  venter: 

Kristus  er  min  Brudgom. 

Carus 

strengt. 

Din  Brudgom  er  jeg! 

Du  skal  være  min  Hustru 

for  Guds  Ansigt  i  Dag. 

PULCHERIA 

i  Ekstase. 

Kristi  Brud  skal  jeg  være 
for  Guds  Ansigt  i  Dag. 

Carus 
Skrækken  lammer  dig,  Elskede. 
Endnu  er  Livet  dog  vort: 
I  Ostia  ligger  der  Skibe, 
som  fører  os  frelste  bort. 

Felicitas 
Saa  skynd  dig,  min  Søn! 
Red  af  Faren  os  ud! 
Hinsides  Havet  vil  findes 
et  Sted,  vi  kan  dyrke  vor  Gud. 

Carus 
Jeg  maa  spejde  vor  Sti, 
at  ikke  vi  løber  i  Ulvenes  Gab! 

Gaar. 

Felicitas 
Fra  Fjendernes  Vold 
jeg  redder  af  Værd 
hvad  vi  har  i  Behold. 
Rust  dig  til  Rejsen, 
vær  rede,  mit  Barn! 

Gaar  ind  i   Huset. 

PULCHERIA 
ene. 

Herre,  er  det  dig,  som  kalder 
i  mit  Hjertes  dybe  Gange? 
Skal  jeg  for  dit  Alter  træde 
under  Martyrkorets  Sange, 
hilse  dig  med  Bryllupsglæde  — 
Herre,  er  det  dig,  som  kalder? 

Ak,  den  skønne  Verden  om  mig 
disse  Rosers  Tryllekæde 
aander  dog  en  navnløs  Glæde, 
Drømme,  jeg  maa  indelukke, 
Lykketørst,  jeg  ej  tør  slukke. 
Ofte  Livet  forekom  mig 

som  en  sød  Forventningsfryd, 
og  naar  Solen  falder  om  mig, 
er  det,  som  den  jubler:  Nyd! 
Hvorfor  skal  Naturen  tindre, 
tør  du  møde  ej  dens  Blik? 
Ak,  der  hungrer  i  mit  Indre 
Krav,  jeg  aldrig  stillet  fik, 
og  en  Længsel  paa  mig  falder  .  .  . 
Jesus,  er  det  dig,  som  kalder? 

Knæler  i   Bøn. 

Ude  paa  Vejen  kommer  Gladiatoren  Trux  gaaende.  To  Dren- 
ge bærer  hans  Panser  og  hans  Vaaben. 

Trux 

syngende  i  det  fjerne. 

Nu  vil,  nu  vil  jeg  elske. 

Før  bød  mig  Eros  elske, 

da  var  jeg  sort  i  Sinde 

og  vilde  ikke  lyde. 

Men  Eros  tog  sin  Bue 

med  samt  sit  gyldne  Kogger 

og  æsked  mig  til  Kamp. 

Saa  tog  jeg,  lig  Achilles, 

et  Harnisk  om  min  Skulder 

og  greb  mit  Skjold  og  Lansen 

og  gik  i  Kamp  mod  Eros. 

Han  skød  sin  Pil  —  jeg  flygted  — 

Standser  ved  Venus-Statuen. 
Et  Bryllup  i   Katakomberne  2 

Drenge,  stands!  Bøj  jer  for  Venus 
Hils  Gudinden!  Hun  er  nøgen, 
altid  rede  til  et  Favntag, 
altid  tørstig  efter  Kærtegn. 
Cypria,  modtag  min  Hyldest! 
Det  er  blot  for  dig  at  favne, 
naar  paa  Liv  og  Død  vi  kæmper. 
Du  alene  ejer  Lønnen, 
du  alene  giver  Palmen, 
Venus,  du  er  Livet  selv. 
Se,  du  rækker  Valmukransen 
til  din  Elsker,  som  ej  kysse 
vil  din  kolde  Bronzefod, 
men  vil  rane  Elskovsflammen 
fra  dit  fulde  runde  Bryst. 
Giv  mig  Kransen!  Jeg  vil  bære 
den  i  Morgen  paa  Arena. 

Tager  Kransen. 

Ja,  den  brænder  mine  Fingre, 
straks  den  tænder  Attraaflammen. 
Venus,  hør  mit  Takkeløfte: 
Til  din  Ære  vil  jeg  favne 
den,  du  først  imod  mig  fører. 

Sætter  Kransen   paa  sit  Hoved  oj;  faar  Øje  paa  Pulcheria. 

Se,  du  sender  din  Præstinde: 
liljehvid  og  uindviet. 


Cypria,  dit  Bud  jeg  følger, 
Cypria,  din  Borg  jeg  stormer. 

Springer  over  den  lave  Mur  og  staar  foran   Pulcheria. 

Skønne,  knæl  ej  her  i  Haven! 
Din  Gudinde  staar  derude, 
hendes  Alter  venter  paa  dig, 
kom  og  tænd  det  op  med  mig! 

Pulcheria 
Frække,  hvad  vil  du  herinde? 
Her  dyrkes  ikke  Skøgernes  Gudinde. 

Trux 
Ved  Eros,  du  er  skøn! 
Saa  hvid  en  Venus  saa  jeg  aldrig  før. 
Men  du  er  kold  paa  Mund  og  Kind 
—  kom,  mine  Kys  skal  vi  dig  ind. 

Vil  omfavne  hende. 

Pulcheria 
Voldsmand,  vogt  dig!  Jeg  raaber  paa 

Hjælp. 

Trux 
Ja,  skrig!  Kampraabet  er  min  Jubel. 
Et  Skrig  er  Møens  første  Elskovshymne. 
Evoé  Mars!  Evoé  Venus! 

Tager  hende  i  sine  Arme. 

2* 

Cajus  Flavius  Albinus 

staar  ude  paa  Vejen. 

Holla!  Hvad  gør  den  Gladiator-Usling 

her? 
Æreløse,  med  hvad  Ret? 

Prætorens  Liktorer  aabner  Gitterporten.    Flavius  træder  ind. 

Trux 
Herre!  med  Mars'  og  Venus'! 

Flavius 
Vov  ej  et  Ord!  Thi  skete  dig  din  Ret, 
lod  jeg  dig  piske! 

Trux 

med  en  ironisk   Bøjninj^. 

Herre! 

Flavius 
Pak  dig!  Og  ve  dig,  møder  jeg  dig  næste 

Gang! 
Trux 

hilser  militærisk. 

Herre! 

Liktorerne  fører  ham  ud  af  Haven. 
PULCHERIA 

Tak,  Herre,  ædle  Cajus  Flavius! 


Flavius 
Du  kender  mig? 

PULCHERIA 

Hvem  kender  ikke  Stadpræfektens  Søn? 

Flavius 
Paa  Purpurbræmmen  og  mit  Liktor- 

Følge? 

PULCHERIA 

Nej,  paa  dit  Ansigts  gamle  Adelspræg. 
Hvorfor  betragter  du  mig  saa? 

Flavius 
Jeg  saa  dig  aldrig  før.  Hvem  er  du? 

PULCHERIA 

Jeg  bor  her  hos  min  Moder. 
Dog  snart  er  husvild  hun  og  jeg. 

Flavius 
Skønne  Pige,  sig,  hvorfor? 

PULCHERIA 

Du  véd  det,  naar  jeg  røber:  Vi  er 

Kristne. 
Flavius 
Hvad  skal  din  Ungdom  med  en  Tro 
for  gamle  Stakler,  som  har  Lykken 

henlagt 
hinsides  Graven? 

PULCHERIA 

Herre,  hvad  er  Lykke? 

Du  selv  er  bleg  og  har  vist  glemt  at  le. 

Flavius 
Hvor  véd  du  det? 

PULCHERIA 

Selv  smile  kan  du  ej. 

Flavius 
Nej,  du  har  Ret. 
Af  Livets  Dobbeltansigt 
een  Side  kun  jeg  kender, 
hvis  haabforladte  Lede 
som  Salt  i  Sindet  brænder. 
Hjemløs  er  al  min  Længsel, 
mit  Hjerte  uden  Venner. 

PULCHERIA 

Eet  Sted  alene  véd  jeg, 
hvor  du  kan  bo  og  bygge, 
hvor  Hjertet  kan  husvales: 
det  er  i  Korsets  Skygge. 

Flavius 
Ja,  hvis  der  var  det  samme 
fredfyldte,  dybe  Mørke, 

som  strømmer  fra  dit  Væsen, 

—  din  Gud  jeg  vilde  dyrke. 

PULCHERIA 

Du  brænder  mine  Øjne 
med  dine  Lueblikke. 

Flavius 
Nej,  løft  dog  dine  Øjne! 
Se  paa  mig,  sænk  dem  ikke! 

De  ser  længe  paa  hinanden. 

Hvad  aldrig  jeg  har  fundet 
i  Gudestøtters  Blikke, 
hvad  aldrig  jeg  har  drukket 
i  Rus  af  stærke  Drikke ; 
hvad  Sjælen  længes  efter 
i  Ensomheds  Forbløden, 
hvad  Øjet  spejder  efter 
i  Skær  af  Aftenrøden: 
et  Glimt  blot  af  en  Almagt, 
der  overvinder  Døden, 

—  det  strømmer  fra  dit  Øje 
i  dyb  og  dunkel  Gløden. 

PULCHERIA 

Mig  er  det,  som  jeg  kendte 
dit  Øjes  bange  Spørgen, 
som  om  vi  hørte  sammen 

i  al  vor  tavse  Sørgen. 
Dog,  hvorfor  skulde  skæres 
i  Dag  med  min  din  Bane? 

Flavius 
Jeg  gik  imod  min  Skæbne, 
jeg  ikke  kunde  ane. 

PULCHERIA 

Usaligt! 

Flavius 
Nej,  nu  mit  Hjerte  tørster 
fra  lange  Tiders  Tørke 
kun  efter  Guddomskilden 
i  dine  Øjnes  Mørke. 
Paa  Raabet  i  mit  Indre 
gav  Guder  aldrig  Svaret 
—  i  dig,  i  dig  alene 
ser  Gud  jeg  aabenbaret. 

PULCHERIA 

Usaligt  blev  vort  Møde. 

Flavius 
Usaligt! 

Pavse. 

Carus 

kommer  hastigt  fra  Vejen. 

Pulcheria!  Felicitas! 

Kalder  ind  i   Huset,   Felicitas  kommer  ud. 

Ve  os!  Hvad  ser  jeg? 

Pulcheria  med  en  af  vore  Fjender! 

Felicitas 
Ve  os!  Ve! 

Pulcheria 

opvaagnende. 

Hvem  kalder  mig?  Carus! 
Carus,  hvad  vil  du  mig? 

Carus 
Er  vi  forraadt? 

Pulcheria 
Frygt  ej!  Han  er  min  Ven! 

Carus 
Din  Ven?  Ulykkelige! 
Forraader  du  os  selv  til  Fjenden? 

Flavius 

til   Pulcheria. 

Hvem  er  han? 

PULCHERIA 

skjuler  Ansigtet  i  sine  Hænder. 

Nu  hjælp  mig,  Jesus! 

Felicitas 
Det  er  min  Datters  Brudgom. 

Carus 
Pulcheria,  hvad  har  du  gjort? 

Flavius 
Frygt  ej !  Gaa,  hvorhen  I  vil ! 
Angiver  var  jeg  aldrig. 

Pulcheria 

idet  Moderen  ifører  hende  en  mørk  Kappe. 

Levvel! 

Flavius 
Du  gaar? 

Pulcheria 
Jeg  gaar  til  Hvilen. 

Flavius 

spottende. 

Du  gaar  til  Bryllupsfest. 

Pulcheria 
Kristi  Brud  skal  jeg  være 
for  Guds  Ansigt  i  Dag. 

Carus 
Du  skal  være  min  Hustru 
for  Guds  Ansigt  i  Dag. 

Ogsaa  han  og  Felicitas  ifører  sig  mørke   Kapper. 
PULCHERIA 

Levvel! 

Flavius 
Vi  ses  igen. 

PULCHERIA 

Alene  Korset  fører  dig  til  mig. 

Gaar  med   Felicitas  og  Carus  bort  over  Kampagnen. 

Flavius 

stirrer  efter  Pulcheria. 

Dér  gik  min  Lykke,  dér  gik  Gud 

fra  mig. 
Trux 

rejser  sig  bag  Venus-Statuen. 

Dig  følger  Venus  med  sin  røde  Hævn, 

Ræi<ker  Kransen  i  Vejret. 


ANDEN  AKT 


FØRSTE  AFDELING 

Et  større  Kammer  i  Callistus'  Katakomber.  Gange  fra  for- 
skellige Sider.  Rundt  langs  Væggene  arbejder  Graverne;  nogle 
huler  nye  Begravelsesrum  over  de  gamle;  andre  lukker  for  de 
nyligt  Jordfæstede  ved  at  passe  en  Marmorplade  til  for  Grav- 
rummet. De  smaa  Lerlamper  formaar  ikke  at  gennemtrænge 
Mulmet. 

Graverne 

under  Arbejdet. 

Her  i  Herrens  Dueslag 
skal  de  Døde  hvile, 
slumre  dybt,  til  Dommedag 
dulgt  i  Gravens  Kile. 


Smal  er  Sengen,  vi  har  brudt 
i  de  brune  Stene. 
I  sit  Kammer  hver  forskudt 
ligge  skal  alene. 

Tag  den  lange  Lukkefjæl, 
pas  den  til  for  Lejet. 
Hvil  i  Fred,  hver  Kristensjæl, 
som  har  Livet  ejet. 

Martyr,  blev  din  Pinsel  endt, 
Hjertets  Svulmen  falder. 
Her  i  Dueslaget  vent, 
vent,  til  Herren  kalder. 

Buret  sprænges  skal  engang 
under  Jordskælvs  Luer: 
da  mod  Himlen  under  Sang 
bruser  alle  Duer. 

Døden  gør  saa  rig  en  Høst, 
Vantro  Leen  svinger. 
Hvil  i  Fred!  den  bedste  Trøst 
fra  din  Gravfjæl  klinger. 

Stil  den  lille  Lampe  kun 
hist  ved  Hovedgærdet. 
Olien  brænder  Stund  for  Stund, 
til  den  er  fortæret. 

Fra    alle  de  smalle    Gange    kommer   kutteklædte   Skikkelser 
strømmende,  hver  med  sin  lille  Gravlampe  i  Haanden. 

Flygtningerne 
Vi  voved  os  frem  gennem  Fjendernes 

Rad, 
vi  famler  ad  vildene  Veje. 
Vort  eneste  Ly  er  de  Henfarnes  Stad, 
blandt  Grave  vort  eneste  Leje. 

Thi  nu  rinder  op  over  Kirkernes  Brand 
Martyriets  blodige  Kampe. 

Vi  famler  os  frem  langs  Gravenes  Rand 
i  Skær  af  vor  sitrende  Lampe. 

HiLARlUS 

kommer. 

Brødre  og  Søstre,  knæler  hos  de  Døde! 

Der  fremsættes  et  lille  Bord,  de  hellige  Kar  stilles  derpaa. 

HiLARIUS 

messer. 

Herre,  bøj  dine  Himle  og  far  ned, 
rør  ved  Bjergene,  saa  at  de  ryge. 
Lad  Lynet  lyne  og  adspred  dem, 
udskyd  dine  Pile  og  forfærd  dem! 

Mødre 

med  deres  Børn. 

Døb  vore  Børn, 
at  ikke  de  dø 

uden  Daabens  forløsende  Vand, 
Fjendernes  Kniv  er  rede, 
Slagtofre  kræves. 
Døb  vore  Børn ! 

Oldinger 
Giv  os  vort  Brød, 
lad  ikke  os  dø 
uden  Kristi  forløsende  Blod. 
Døden  skal  finde  os  rede, 
faar  vi  vor  Nadver, 
inden  vi  dør. 

Carus 
Giv  mig  min  Brud, 
at  ikke  jeg  dør 

uden  Hustruens  Kærlighedskys: 
Lukke  hun  skal  mine  Øjne, 
tørre  min  Taare, 
jorde  mit  Lig. 

Knæler. 
HiLARIUS 

Carus,  du  er  Herren  kær. 
Du  har  valgt  din  Brud  i  Kristo. 
Eders  Hænder  sammenføjes 
skal  for  aldrig  mer  at  skilles. 

Felicitas 

til  Pulcheria. 

Min  Datter,  bøjer  Du  ikke  Knæ 
for  den  Eviges  Trone? 

Pulcheria 

som  i   Drømme. 

Jo,  Moder,  gerne  bøjer  jeg  Knæ 
for  den  Eviges  Trone. 

Knæler  ogsaa. 
HiLARIUS 

Lover  Herren  fra  Himlene, 
lover  ham  i  det  Høje! 

Alle 
Saligt  er  det  Folk,  hvis  Gud  er  Herren 

HiLARIUS 

Som  et  Par  I  vandre  skal 
med  det  sande  Bryllupsmod 
til  at  give  Livet  hen 
til  at  vidne  med  jert  Blod. 

Carus,  jeg  tilspørger  dig: 

har  med  Gud  du  dig  beraadt? 

Carus 
Fader,  ja!  med  denne  Brud 
har  jeg  Sjælefrelsen  naat. 

HiLARIUS 

Ogsaa  dig,  Pulcheria, 
spørger  jeg:  Er  du  beredt? 

Pavse. 

Har,  min  Datter,  ej  du  Svar? 

Spredte  Røster 
Fakler! 

Vaabenklirren! 
Stands! 
Forfølgerne! 
Soldater! 
Vi  er  forraadt! 

HiLARIUS 

Sluk  alle  Lamper!  Hastig! 
Skjul  de  hellige  Kar! 
Grib  hverandres  Hænder! 
Følg  mig! 

Alt  bliver  mørkt.  Men  rundt  fra  alle  Gange  lysner  pludse- 
lig Fakkelskær.  Legionærsoldaterne  krydser  Raab,  kommende 
fra  forskellige  Sider. 

Et  Bryllup  i  Katakomberne  3 

Soldaterne 
Hallo!  Hallo! 
Hallo! 
Stop  dem! 
De  kniber  ud! 
Pas  paa  derovre! 
Klem  dem! 
Lad  dem  ikke  slippe! 
Driv  dem  sammen 
som  Rotter  i  Fælden! 
Klem  dem! 
Faklerne  frem! 
Er  de  sunkne  i  Jorden? 
Herhen! 
Tag  dem! 
Slut  Kres! 
Vi  har  dem! 
Stop! 

Soldaterne  løfter  Faklerne  over  de  Kristne,  der  har  klumpet 
sig  sammen  i  en  Hob  paa  Jorden.  Alene  Hilarius  staar  oprejst 
og  breder  sine  Arme  beskærmende  frem  for  dem. 

Hilarius 

truende. 

Vov  ej  at  røre  Herrens  Hjord! 
Han  skal  forsamle  sin  Yngel 
under  sine  skærmende  Vinger. 

Centurionen 
Faarevogter! 
Æselhoved-Dyrker ! 
Menneskeæder! 

Du  skjuler  din  natlige  Blodskam ! 
Orferkar  har  du  gemt  under  Kappen. 
Hvor  har  du  OfFerdolken? 
Se  de  uskyldige  Børn! 
Det  er  dem,  I  vil  slagte. 
Det  er  dem,  I  fortærer. 
I  holder  Nadver  spottende  med  Kød  og 

med  Blod! 
Blodige  Udyr! 
Nu  straks  til  Fængslet!  Afsted! 

Gladiatoren  Trux  leder  blandt  Kvinderne  og  drager  Pulche- 
ria  frem. 

Trux 
Kender  du  mig,  kyske  Jomfru? 
—  Jeg  er  Venus'  Gladiator, 
hun  har  skænket  mig  sin  Krans. 
Skønne,  dig  jeg  vilde  hverve 
til  Gudindens  Helligdom. 
Cypria  dig  gav  sit  Bælte, 
men  du  véd  det  ikke  selv. 
Dog,  den  eneste,  som  frelser 
dig  fra  Fængsel  og  fra  Døden, 
det  er  Venus  gennem  mig. 

3* 

PULCHERIA 

rejser  sig. 

Nej,  den  eneste,  som  frelser 
mig  fra  Venus'  Skøgearme, 
er  en  Gud,  du  ikke  véd. 

Byder  sine  Arme  frem  til   Lænicerne. 


SCENEFORANDRING 

Gæstebud  i  Stadpræfelctens  Hus.  Paa  Løjbænlcene  ligger 
Gæsterne  og  drikker.  Herolder  rydder  Scenens  Midte.  Danser- 
inder opfører  Danse  af  stedse  vildere  Karakter. 

Pludselig  høres  Skrig  og  Hujen  udenfor.  Dørene  til  Gaden 
stødes  op.  Centurionen  kommer  hastigt  ind  og  vil  gaa  frem, 
skønt  Liktorerne  holder  ham  tilbage. 


Centurionen 
Slip  mig! 

Præfekten 

rejser  sig  fra  Løjbænken. 

Hvad  er  det  for  en  Larm? 

Centurionen 
Herre ! 

Præfekten 
Kom  hid!  Hvad  vil  du? 

Centurionen 
Herre,  det  er  Jagtens  første  Fangst. 
Vi  har  dem  nappet  i  de  gamle  Stenbrud: 
To  Hundred  Afgudsdyrkere  i  Klump, 
med  Kar  og  Knive  og  med  Børn  til  Ofring. 

Præfekten 
Nu  godt!  Hvad  skal  de  her? 
Gaa!  før  dit  Kvæg  i  Stald! 

Centurionen 
Herre,  men  paa  Vejen  til  — 

Præfekten 

afbrydende. 

—  det  Mamertinske  Fængsel  — 

skynd  dig  —  afsted! 

Centurionen 
Vil,  Herre,  ej  du  se  den  første  Høst? 
Jeg  tænkte,  du  blev  glad  for  dette  Held: 
To  Timer  efter  Cæsars  ny  Edikt 
har  alt  du  Fangeburet  fyldt  til  Rand. 

Præfekten 

utaalmodig. 

Hvad  skal  jeg  med  dem  her? 

Centurionen 
Kast  blot  et  Blik  paa  Gaden  ud! 

Præfekten 

rejser  sig. 

Du  Nar!  har  jeg  da  aldrig  før  set  Kristenpak? 
Cajus  Flavius 

kommer  ilende  fra  Gaden. 

Fader,  hør  mig!  Tii centurionen.  Stands, Torbidus! 

Præfekten 
Hvad  vil  du,  Cajus?  • 

Flavius 
Der   er   blandt   Fangerne    en    ung    uskyldig 

Pige  — 
giv  hende  fri! 

Præfekten 

til  Centurionen. 

Tog  du  dem  ikke  paa  det  samme  Sted? 

Centurionen 
Herre,  jo!  som  Fisk  i  samme  Net. 

Flavius 
Giv  hende  fri! 

Præfekten 
Hvorfor? 

Flavius 
Giv  hende  fri! 

Præfekten 

haanligt. 

Er  du  forelsket  i  en  Kristentøs? 

Flavius 
Giv  hende  fri!  Jeg  beder  dig  derom. 

Præfekten 
Det  røber  daarlig  Smag. 

Til  Centurionen. 

Før  Pakket  bort! 

Flavius 
Fader,  skil  hende  fra  de  andre! 

Præfekten 
Husk,  jeg  er  Dommer,  kan  ej  gøre  Forskel. 

Flavius 
Frels  hende  —  jeg  besværger  dig. 

Præfekten 
Afsværge  maa  hun  selv. 

Flavius 
Ak,  hvis  hun  ikke  vil? 

Præfekten 
Køb  hende  dog!  Jeg  véd,  du  mangler  ikke 

Mynt. 
Flavius 
Hendes  Tro  er  ej  tilfals. 

Præfekten 
Bah!  Alt  kan  købes. 
Jeg  skal  vel  lære  nu  min  egen  Søn, 
hvordan  han  med  en  kostbar  Tøs  faar  Bugt? 

Flavius 
Godt!  Saa  lad  mig  tale  blot  med  hende! 

Centurionen 
Herre! 

Præfekten 
Før  Tøsen  ind  et  Øjeblik! 

Centurionen  gaar. 
Til  Havius. 

Tag  hende,  faar  du  Lyst, 

men  skaan  os  for  dit  Kvindevrøvl! 

Bøjer  sig   undskyldende   for  sine  Gæster  og   fører  dem  ind  i  et 
Sideværelse. 

Mumlen  og  Bevægelse    ude   paa  Gaden.    Døren  gaar  op  og 
lukkes  igen.  Pulcheria  føres  ind. 

Flavius 
Pulcheria!  Slaa  Øjet  op! 
Se,  hvem  der  staar  foran  dig! 

Pulcheria 

uden  at  se  op. 

Jeg  kender  din  Stemme,  Cajus  Flavius. 
Hvad  vil  du  mig? 

Flavius 

hvisker. 

Jeg  frelser  dig,  du  Elskede. 

Pulcheria 
Og  mine  Brødre  —  Carus  —  og  min  Moder? 

Flavius 
Tænk  paa  din  egen  Frelse! 

Pulcheria 

uden  at  se  op. 

Du  er  mit  Hjertes  hemmelige  Frister. 

Flavius 
Ja,  i  mit  Hjerte  finder  du  dig  selv, 
det  Hjem,  hvor  du  kan  bo. 

PULCHERIA 

ser  paa  ham,  sagte. 

Eet  Sted  alene  véd  jeg, 
hvor  du  kan  bo  og  bygge, 
hvor  Hjertet  kan  husvales: 
det  er  i  Korsets  Skygge. 

De  betragter  hinanden. 

Centurionen 

fra  Døren. 

Herre,  hvad  skal  jeg? 
Flavius 

vinker. 

Gaa,  lad  os  ene! 

Da  Centurionen   lukker  Døren  op  for  at  gaa  ud,  høres  Larm 
og  Raab. 

HiLRAIUS 

Pulcheria! 

Carus, 
Pulcheria! 

Felicitas 

Pulcheria! 

Oprørte  Stemmer 
Ve  over  Skøgen  i  Præfektens  Hus! 

PULCHERIA 

til  Flavius. 

Dér  hører  du!  Levvel! 

Gaar  mod   Døren. 

Flavius 

holder  hende  tilbage. 

Pulcheria,  o  bliv  hos  mig! 

PULCHERIA 

Nej,  Flavius!  Levvel! 

Flavius 
Pulcheria,  det  gælder  Livet. 

Pulcheria 
Ja,  Livet  —  derfor  maa  jeg  gaa. 

Flavius 
Det  gælder  Livet.  Lad  mig  frelse  dig! 

Pulcheria 
Kristi  Brud  skal  jeg  være. 
O  frist  mig  ej! 

Flavius 
Pulcheria,  vær  min! 

PULCHERIA 

Usaligt! 

Du  frister  mig  til  Døden. 

Flavius 
Jeg  frister  dig  til  Livet. 
Vær  min,  Pulcheria, 
vær  du  min  Hustru! 

Knæler  for  hende. 

De  Kristne 

udenfor. 

Ve  over  Skøgen  i  Præfektens  Husl 

HiLARIUS 

Pulcheria! 

Carus 
Pulcheria! 

Felicitas 

Pulcheria  I 

Pulcheria 
O  Moder,  se,  jeg  kommer! 

Gaar  ud. 

De  Kristne 

drager  forbi. 

Saligt  er  det  Folk,  hvis  Gud  er  Herren. 

Flavius 
Nu  maa  jeg  vriste  hende  ud  af  Dødens  Gab. 

Styrter  ud. 


TREDIE  AKT 


Kælder  under  det  Flaviske  Amfiteater  (Colosseum).  Hele 
Baggrunden  optages  af  en  bred  Marmortrappe,  der  fører  op  til 
Arenaen.  Sollyset  falder  højt  oppefra  ned  over  Trinnene.  Et  stort 
Jerngitter  deler  Scenen  fremefter  i  to  Rum  og  skiller  dem  tillige 
fra  Trappen ;  til  denne  fører  fra  hvert  Rum  en  Tremmedør  som 
i  et  Dyretæmmerbur.  Det  ene  Rum  tjener  til  Opholdssted  for 
Gladiatorerne,  det  andet  for  de  Kristne,  der  skal  kastes  for  de 
vilde  Dyr. 

I  de  Kristnes  Rum  sidder  Stadpræfekten  paa  en  lav  Tri- 
bune ved  Siden  af  en  Billedstøtte  af  Retfærdighedsgudinden 
Themis  med  Vægtskaal  og  Overflødighedshorn ;  paa  Alteret  foran 
brænder  et  lille  Baal. 

De  kristne  Fanger,  der  nægter  at  ofre  til  Themis,  drives  om 
bag  Billedstøtten.   Kun  nogle  faa  skal  endnu  underkastes  Forhør. 


Stadpræfekten 

i  sin   Embedsstol. 

Nu  rap  jer!  Husk,  min  Tid  er  kort. 
Den  sidste  Slump!  Gør  det  af  under  eet! 

Tubafanfarer  oppe  fra  Teatret  melder  Kejserens  Ankomst. 
Præfekten  rejser  sig  ceremonielt  fra  sit  Sæde,  for  straks  efter 
at  sætte  sig  igen. 

Præfekten 
Dér  kom  den  høje  Cæsar  i  Teatret, 
om  faa  Minutter  Munus  skal  begynde. 
Betænk  jer  ikke  mer!  I  kender  Vejen: 
den  ene  Dør  gaar  lukt  i  Løvegabet, 
den  anden  op  i  Solen,  op  i  Frihed. 
Hver,  som  vil  ud,  maa  rappe  sig  til  Altret 
og  ofre  skyldigt  til  Gudinden  Themis. 

HiLARIUS 

med  høj   Røst. 

Lovet  være  Herren,  min  Klippe! 
han,  som  er  Miskundhed  imod  mig, 
og  min  Befæstning,  mit  Skjold 
og  den,  paa  hvem  jeg  har  forladt  mig. 

De  Kristne 

mumlende. 

Saligt  er  det  Folk,  hvis  Gud  er  Herren! 

Præfekten 
Du  skryder  som  et  Æsel,  gamle  Skraalhals! 
Jeg  kender  dog  de  Dyr,  som  brøler  værre. 
Lidt  villig  nu!  To  Virakkorn  til  Themis! 

HiLARIUS 

Min  Haand  skal  visne,  før  den  ofrer 
til  en  Afgud. 

Lucius  Carus 

rejser  sig. 

Hun  er  min  Brud,  hun  er  min  Hustru! 

Præfekten 
Hvem  spørger  dig?  Dit  Bryllup  er  ugyldigt. 
For  skøn  er  Pigen  til  dit  blege  Fjæs. 
Gaa  du  kun  frit,  mit  Barn!  Vi  ses  igen, 
tag  denne  Ring  og  bring  mig  den  i  Aften! 

PULCHERIA 
tager  Ringen. 

Dit  Skøgetilbud  er  din  Afgud  værdigt! 

Kaster  Ringen  paa  Alterilden  og  gaar  over  til  de  Dømte. 

Præfekten 

rejser  sig. 

Ved  Juppiter!  er  hun  forrykt?  Red  mig  min 

Ring! 
Nu  er  jeg  træt  af  dette  Kristenpak. 
Nu  rap  dig.  Knægt!  gaa  du  kun  til  de  andre! 
De  sultne  Løver  brøler  højt  paa  Frokost, 
- —  giv  dem  kun  dine  magre  Ben  at  gnave! 

Lucius  Carus 

vakler    raadvild    mod    Baggrunden.     Da    han    skal    forbi    Altret, 
kæmper   han    nogen  Tid    frem   og   tilbage,   griber   endelig   skæl- 
vende   lidt    Røgelse   og   strør   i    Ilden.    Styrter   derpaa    ud    forbi 
Soldaterne  med  Hænderne  for  sit  Ansigt. 

De  Kristne 
Ve!  han  har  fornægtet  Gud. 
Herren  vil  ham  straffe.  Ve ! 

PULCHERIA 

Ve!  han  har  sveget  sin  Tro. 
Herre,  vær  ham  naadig! 


Præfekten 

bryder  op. 

Ved  Hercules!  en  eneste  Fornuftig 
i  hele  denne  Hob  af  Taabenakker! 
Velan,  saa  har  jeg  ikke  talt  forgæves, 
men  helbredt  en  af  Statens  syge  Hjerner, 
og  nu  har  jeg  fortjent  min  Cirkusplads. 

Gaar  med  Liktorerne. 

Fanfare  oppefra  Teatret.  Gladiatorerne  kommer. 

HOPLOMACHERNE  harstore  firkantede,  bukkelforsynede Skjol- 
de og  et  kort  lige  Sværd,  højre  Arm  er  dækket  af  Bandager,  ven- 
stre Ben  skinneklædt;  udækket  Bryst,  Visirhjelm  med  Fjerkam. 

Thrakerne  har  et  lille  Rundskjold  og  Krumsværd,  Brystet 
frit,  højre  Arm  dækket.  Skinner  paa  begge  Ben. 

Retiarierne  er  uden  Harnisk  og  Hjelm,  har  til  Angrebs- 
vaaben  Net,  Trefork  og  Dolk. 

Myrmillonerne  er  letbevæbnede,  har  stort  Skjold  og  Dolk, 
Hjelmen  smykket  med  en  Fisk. 

Gladiatorerne 
Døbes  skal  i  Blod  min  Daggert, 
mættes  Forkens  sultne  Tand. 
Grib  dit  Sværd  og  værg  dig  vakkert, 
tramp  i  Sky  det  gule  Sand! 

Som  en  Kramsfugl  jeg  dig  baster 
i  mit  Net:  nu  vent  din  Dom! 
Cæsar,  giv  dit  Vink,  det  haster! 
Lynsnart  drejes  Halsen  om. 

Træd  paa  Rad,  I  Myrmilloner! 
Hjelmens  Fisk  med  Halen  slaar. 
Skjoldet  værner  kun  Kujoner, 
uden  Ly  den  Tapre  gaar. 
Midt  i  Tubadrønet  klinger 
Jernets  fugleskarpe  Fløjt: 
Cæsar,  vend  din  Tommelfinger, 
saa  skal  Blodet  sprudle  højt! 

Gitterdøren  aabnes,    og    den    ene    Halvdel    af   Gladiatorerne 
marcherer  op  ad  Trappen  til  Arenaen. 

Gladiatorerne 
Hil  Cæsar!  hil! 
Vi,  som  skal  dø,  vi  hilser  dig! 

Fanfare. 

En  af  de  tilbageblevne  Gladiatorer  træder  tæt  hen  til  Gitret, 
op  imod  hvilket  Pulcheria  ligger. 

Trux 

slaar  sin   Hjelm  op. 

Kend  mig,  du  til  Døden  dømte, 
kend  i  mig  din  Redningsmand! 
Jeg  er  Venus'  Gladiator, 

Cypria  mig  gav  sin  Krans. 
Til  din  Stridsmand  har  hun  valgt  mig, 
jeg  har  samlet  Tolvmands-Styrke, 
gaar  til  Kampen  som  til  Dans. 
Viis  mig,  Elskede,  dit  Ansigt! 
Af  din  Skønhed  vil  jeg  styrkes, 
drikke  mig  fra  Vid  og  Sans: 
Du  alene  er  mit  Maal. 

PULCHERIA 

vender  sit  Ansigt  op  imod  ham. 

Se,  jeg  hader  dig  til  Døden. 

Trux 
Tak!  dit  skønne  Ansigt  gløder, 
hærder  mig  som  Ilden  Staal. 

PULCHERIA 

Blodhund,  du  Djævel  har  forraadt  os 
og  kastet  os  for  Ørknens  vilde  Dyr. 
Jeg  takker  Gud,  min  Frelser, 
at  der  er  et  Gitter  mellem  dig  og  mig. 

Trux 

rusker  i  Stængerne. 

Og  dog  du  bliver  mit  og  Venus'  Bytte. 
For  dig  jeg  kæmpe  tør  mod  Tigre, 

er  selv  et  Rovdyr,  som  for  Ungen 
hvæsende  stritter  alle  sine  Klør. 
Ingen  mig  fælder  —  kun  for  dig  jeg  falder, 
kun  Venus'  Fod  skal  træde  paa  min  Nakke. 

PULCHERIA 

Gid  Skøgen  træde  dig  i  Skarnet, 
din  egen  Ondskab  fælde  dig! 

Fanfare. 

Trux 
Hil  dig  og  Venus! 
Hil!  du  er  min  Sejerslod! 

Gladiatorerne 

paa  Arenaen. 

Cæsar,  giv  dit  Vink,  det  haster! 
Lynsnart  drejes  Halsen  om. 

Bifaldsraab  og  Sejrsfanfare.    Gitterdøren    aabnes,  og  Resten 
af  Gladiatorerne  marcherer  op  med  Trux  i  Spidsen. 

Gladiatorerne 

paa  Arenaen. 

Hil  Cæsar!  hil! 

Vi,  som  skal  dø,  vi  hilser  dig! 

Fanfare. 

De  Kristne 
Herre,  se,  dit  Folk  forsmægter! 
Lyt!  og  hør  de  Bundnes  Jammer! 
Fjenderne  dit  Navn  fornægter 
og  har  omspændt  os  med  Flammer. 

Daniel  i  Løvegraven 
lærte  Vilddyr  du  at  tæmme. 
Led  os  gennem  Dødninghaven, 
saa  vi  hører  kun  din  Stemme! 

Gladiatorerne 

paa  Arenaen. 

Cæsar,  vend  din  Tommelfinger, 
saa  skal  Blodet  sprudle  højt! 

Kort  Pavse.   Derefter  Bifaldsraab  og  Fanfare.    Trux  kommer 
styrtende  ned  ad  Trappen. 

Trux 
Sejr!  Sejr!  Sejr! 
Cypria  fører  mit  Sværd. 
Hørte  du  Klangen,  Skønne? 
Du  er  dog  Sejren  værd. 
Endnu  en  Tvekamp  venter 
—  Elskede,  bed  for  mig! 
Sejren  til  dig  jeg  henter: 
Frihed  for  dig  og  mig! 

Stormer  atter  op  ad  Trappen. 

TrUX   og   HANS   SIDSTE   MODSTANDER 

paa  Arenaen. 

Hil  Cæsar!  hil! 

Vi,  som  skal  dø,  vi  hilser  dig! 

Fanfare. 

De  Kristne 

sagte. 

Saligt  er  det  Folk,  hvis  Gud  er  Herren! 


Flavius  kommer  hastigt  med  sine  to  Lilctorer.   Han  søger  og 
tinder  Pulcheria  og  knæler  ved  hendes  Side. 


Flavius 
Pulcheria! 

Pulcheria 
Hvem  kalder?  Flavius,  du  her? 

Flavius 
Jeg  har  søgt  dine  Spor,  og  jeg  finder  dig  her 
blandt  de  Dømte,  hvem  Løverne  venter  til  Rov. 
Du  maa  flygte  herfra  —  det  er  yderste  Tid! 
thi  det  gælder  dit  Liv.  Jeg  har  Vogterne  købt, 
og  de  kender  en  Gang,  der  kan  skjule  vor 

Flugt. 
Men  vi  tør  ikke  tøve.  Staa  op  og  følg  med! 

PULCHERIA 

Hvorhen? 

Hvorhen  vil  du  føre  mig? 

Jeg  har  hverken  Hjem  eller  Slægt. 

Ak,  min  Moder  har  de  slæbt 

ud  til  Død  i  Tiberfloden, 

og  Hilarius  er  strakt 

døende  paa  Pinebænken. 

Flavius 

spottende. 

Og  din  Brudgom,  din  Beskytter? 

PULCHERIA 

Ve!  han  har  sin  Gud  forraadt 
og  med  Frafald  købt  sit  Liv. 

Flavius 
Uden  Frafald  skal  du  frelses, 
thi  din  Troskab  er  saa  skøn. 

PULCHERIA 

Ak,  du  kræver  som  de  andre 
i  mig  selv  din  Redningsløn. 

Flavius 
Pulcheria,  kom,  flygt  med  mig! 

Trux 

paa  Arenaen. 

Cæsar,  vend  din  Tommelfinger, 
saa  skal  Blodet  sprudle  højt! 


Kort  Pavse.  Fanfare  og  jubelraab.  Straks  efter  kommer  Trux 
til  Syne  paa  Trappen,  overdækket  af  Kranse;  han  iler  ind  til  de 
kristne  Fanger. 


Trux 
Fri! 

Hører  du  Jublen:  fri! 
Cæsar  har  med  Livet  lønnet 
Sejren,  som  jeg  vandt  for  dig. 
Han  har  skænket  mig  et  Ønske, 
og  mit  Ønske,  det  er  dig! 

Flavius 
Frække,  ser  jeg  dig  igen. 
Nu  som  sidst:  Tag  dig  i  Vare! 

Trux 
Herre,  jeg  er  Dagens  Helt, 
og  min  Ret  jeg  vil  forsvare  .  .  . 

Flavius 
Hvilken  Ret? 

Trux 
.  .  .  Til  denne  Pige 
fra  en  grusom  Død  at  frelse. 

PULCHERIA 

Ej  for  nogen  Død  jeg  gruer 
som  for  dine  Bøddelarme. 

Trux 
Barn,  du  véd  ej,  hvad  du  siger. 
Vent,  til  du  har  Brølet  hørt! 


Den  ene  Halvdel  af  de  Kristne  drives  op  paa  Arenaen.   Fra 
Bestiariet  høres  Løvernes  Brøl. 


De  Kristne 

paa  Arenaen. 

Herre,  se,  dit  Folk  forsmægter! 
Lyt  og  hør  de  Bundnes  Jammer! 
Fjenderne  dit  Navn  fornægter 
og  har  omspændt  os  med  Flammer. 

Trux 

paa  Trappen. 

Se,  fra  Kælderdybets  Hule 
—  missende  mod  Sol  og  Dagen  — 
mylrer  frem  de  stolte  Gule  — 
hør  dog  deres  Kæbers  Knagen! 

Flavius 
Pulcheria,  gør  nu  dit  Valg! 

PULCHERIA 

Herre,  ak!  har  jeg  et  Valg? 

Flavius 
Ja,  frygt  ikke  Martyrkampen! 
Ej  til  Flugt  jeg  vil  dig  tvinge 

—  frit  du  vælge  mellem  Livet 
eller  Døden  for  din  Tro! 

Fremtager  en  i  Linned  indsvøbt  Krans  fra  sin  Toga. 

Dog  fra  Bloddød  dig  forskaaner 
denne  Giftkrans,  der  kan  stille 
trykke  Søvnen  om  din  Pande. 

Pulcheria 
Martyrkransen  —  Brudekransen  — 
flettet  som  en  Tornekrone  — 

Betragter  iienrylct  Kransen,  som  Flavius  ræklcer  hende. 

Flavius 
1  dig  mit  Hjerte  finder 
for  første  Gang  sin  Lige. 
Lad  Romere  og  Kristne 
for  Gud  og  Guder  knæle 

—  jeg  ser  Almagten  strømme 

imellem  vore  Sjæle. 

Jeg  elsker  dig! 

Rejs  dig  og  lad  os  sammen  flygte. 

PULCHERIA 

Jeg  har  jo  alt  i  Hænde 
den  Lykke,  som  jeg  søgte. 

l.øfter  Kransen. 

De  Kristne 

paa  Arenaen. 

Daniel  i  Løvegraven 
lærte  Vilddyr  du  at  tæmme. 
Led  os  gennem  Dødninghaven, 
saa  vi  hører  kun  din  Stemme! 

Trux 

paa  Trappen. 

Hør,  de  beder,  hør  de  synger, 
synger  under  Løvens  Kæbe, 
synger  under  Tigrens  Kløf, 
lader  sig  med  Vellyst  dræbe, 
synger  i  det  Nu,  de  dør. 

PULCHERIA 

Ja,  jeg  kommer. 
Se,  jeg  er  rede: 
Bruden  venter. 

Flavius 
Pulcheria,  vil  du  kun  dø? 
Og  du  har  aldrig  levet! 
Og  du  har  aldrig  elsket! 

Pulcheria 

i   Ekstase. 

Se,  Flavius,  jeg  lever! 
Se,  Flavius,  jeg  elsker! 
Det  flammer  fra  mit  Hjerte: 
Jeg  elsked  ene  dig! 

Flavius 

henreven. 

O  Lykke  over  Lykke! 
Behold  ej  Kransen  hel! 
Ræk  mig  dit  Brudesmykke 
og  Døden  med  mig  del! 

Han  tager  Kransen  og  skiller  den  i  to,  slynger  derpaa  den  ene 
o       Gren  om  sit  Hoved. 

Pulcheria 
Hvad  gør  du? 

Flavius 
Bryllupskransen 
er  stor  nok  til  to: 

Jeg  følger  dig  til  Kristus 
dør  med  dig  i  din  Tro. 

PULCHERIA 

trykker  den  anden  Gren  af  Kransen  om  sin   Pande. 

PULCHERIA   Og   FlAVIUS 

0  Lykke  over  Lykke! 

1  Livets  sidste  Stund 
skal  Brudekysset  saligt 
jeg  trykke  paa  din  Mund. 

De  kysser  hinanden. 

De  sidste  Kristne 
Saligt  er  det  Folk,  hvis  Gud  er  Herren! 

Trux 

til  Pulcheria,  idet  de  sidste  Fanger  drives  op. 

Nu  den  sidste  Gang  det  gælder 
—  nu  har  din  Betænkning  Slut. 

Han  standser  ved  Synet  af  de  to  Døende,  tager  Hjelmen  af  sit 
Hoved  og  lader  den  falde  med  Kransen. 

Cypria,  din  Krans  er  visnet. 
Cypria,  din  Kraft  er  brudt. 


/ 

